
PRZEDNI NOKOZE KASZEBSKI! KULTURË 


„Za novoznjeszi nokoz kulturalni ruchu kaszeb- 
skjigo wuvożajemć worganizovanć dejové inteligen- 
ceji. Ten cél przósvjicoł ,Zrzeszé“ wod samech ji 
zeczętkov. Inteligent z nóteré mó sę do vssapart- 
noscće (individualizmu).  Vseapartnota meszlenjö 
v gvesni mjarze je tą samą, co kultura meslovó. 
Znądka momé, że inteligent colemalo je vseapartnike 
v lechi znance słova i też aspołeczni. Le viżavni 
stąpjeń vésztolcenjigo véprovodzivó z bezszeku vse- 
apartnigo i nastavć społeczni. 


Wu kaszebskji inteligenceji dochodó do te dre.6 
vjolgó zemkosc: inteligencejó véchodajacó z kaszeb- 
skjigo ledu, sztołcącó sę v kulturze czesto polskji, 
v szkołach njeroz wo vargji nastavje dlo regjonal- 
nech jistnot stovó sę cezą ledovą. Kultura meslovó 
na wogle mó nastavę vénorodoviajaca i dzelącą. 
Znomé to dobrze, że przez sztolcenjé povstovó mur 
njerozmjenigo mjidze senę a starszima, mjidze jed- 
nostką a jego ledę. Norod polskji procem szkole 
cezińca stovjoł dlote mocni i vjidni nacjonalizm. 
Wo kaszebskjim nacjonalizmie nji może béc gvesno 
mové, Ale mé muszimé podkreslec momenta jistni 
naszi kulturé i domogajemé sę wuvzglednjenjó regjo- 
nalizmu v szkołach v vjele vjikszi mjarze, njigle 
dotadka. V te ortnech varunkach le belnjeszi i vort- 
njeszi jednostkji z vestrzod inteligenceji kaszebskji 
przejelé se mjelota do kaszebjizné, a mlodi z njich 
v violgiim parce se zeszlé kol „Zrzeszś*. Starszć 
pokolenjé je bezmala wobojetné a navetka vargo 
nastavjoné dio meslé kaszebskji, przejeté je jesz 
przed vojną ideologiją noredni «emokraceji. No- 
vjikszą podporą kulturë kaszebskji są przedevszet- 
kjim volni zayode (advokace, lekarze itd.). Nje je 
przépodke, że Cenova i Majkovskji to lekarze, to 
znaczi ledze njezależni i stikająci sę z svojim ledę, 


Vjicij mog be jesz zrobjic kler, mająci nawogle lepszi 
varunkji dlo zbożni próce kulturalni, 

Le nje je vjele takjich, chterni sę vézbelé nje- 
szczestlevigo dzedzictva cezincovigo: parleczenjö 
religiji z politika. Mjejmé jednak nodzeję, że v mlod- 
szim pokolenjim je vjicij tech ksidzov, chterni z no- 
kozę religijnim psrtgcza nokoze kulturalni, 

Drega nopjilovnjeszą spravą po zworgani- 
zovanjim dejov im inteligenceji, je dlo kaszeb- 
skji inteligencejj sprava mové (jęzeka). Je to 
nokoz literackji i worganizacijni, leno że bez cali 
inteligenceji kaszebskji nji może b&c zrobjoné, 

Rozbjice mové Kaszebov wodbjijó sę też i na 
movje kulturalni kaszebskji. Sprava mové t. zv. li- 
terackji je tak mocko sparłęczonó z evoluceja kulturë 
jistnigo norodu, że je provdzevą poznaką ti evolu- 
ceji. Po vjalgjim wuczinku kulturalnim Cenove nje 
beło povozni probé sparłęczenió mové djalektov 
kaszebskjich dlo stvorzenjó jedni mové literackji. 
Jaz do pojavjenjó sę ,,Zrze3zé“ nje belo tez czinnjika 
co be se podjął takjigo nokozu. Pejedinczi hevo 
pjisorz tvorzi individualno i vjalgji dzeło literackji 
jak „Remus” przedstovjó zvjiksza jęzek jednigo re- 
gjonu. Jezek kulturalni jednak rozvijó sę v pjismje 
i y movje veższi grupé Społeczni. Leno pjismo 
veżij postavjonć może to dokozac. „Gryf”, pjismo 
najigo tcevortnigo mestra Majkovskjigo, beło z no- 
teré wo nastavje wobronni, A że v zesnole redak- 
cijnim beło vjełe nje-Kaszebov, nji mogło véchodac 
v movje kaszebskii. 

Dzisodajem leno je jeden ezadnjik „Zrzesz“ 
i zespoł ,Zrzeszincov“, chteren tak grędi varunkji 
spelnjö. 

Dzisodnjem kozdi pjisorz muszi znac wokoma 
svigo — djalekte calech Kaszeb, zebe zasluzec se 


na gvésna statecznosc i porzetnote. Wobservivomé 
belni donadka gon stilu i jęzeka kaszebskjigo wu 
pojedińczech pjisarzi kaszebskjich, leno wo mocnech 
cétLach: segjonalnech, Kıui.vvi przikłade pizedsio- 
vjają Al. Budzisz i J. Trepczik. Wobadvaji dlo nje- 
vpravnigo wucha polskjigo bezmała są nje do roz- 
mjenjó, zdobelé vésokji artizm jezekovi, dlo mijeto- 
snjika kaszebjizné snożi. Budzisz z przómorzigo 
vjele mó słov rebackjigo djalektu i też kultivuje 
skrajną ledovosc. Dregji zós, z nodalszigo kunca 
lesokov przejął do svigo jęzeka vjele vortnech pjer- 
vjastkov jęzekovech morfologiji (slovnictvo, skladnji 
etc.), zagiinjetech v jinszech djalektach, nje rozmja- 
ligo dlo vjelezka navetka Kaszebov. Pjerszi wutvore 
Budzisza pojavjelé sę v „Gryfie“ i „Przyjacielu Ludu 
Kaszubskiego”, a Trépczika v „Zrzeszć* i „Pjesnjoku”. 
Djalekt polnjovi kaszebskji, chternigo klasicznim 
przedstavicelę je mova „Remusa“, zatraceł v gvesni 
mierze charakter kaszebskji flekseji i słovnictva na 
rzecz poloszezné. Wodpovjednim terenę do vétvo- 
rzenjó vspolni mové pjismjenni je strona karteskó. 
Przemovjó za tim polozenjé geografjiczné, vspolnosc 
céchov vszetkjich djalektov i hevoż to, że z kar- 
teskjigo povjatu novjicij pjor literackjich pochodzi. 
Mova literackó, véstrzegajacé sę z jedni stronć za 
vjolgji ledovoscé i germanizmov (jęzek A. Budzisza) 
i polaszenjó, muszi przejmovac i popularizovac ele- 
mente movć kaszebskji zez vszetkjich djalektov, 
gvesno véstrzegajacé sę germanizmov, chterne raza 
i zachovivajac céche jistni v movje i pjismje, rozvji- 
jac move i rozezvivac. 

Trzeci nopjilovnjeszi nokoz: to védavnictvo lite. 
rackji i popularné do wusvjadomjenigo szerszech 
sferov. Kaszebji dbadzą wo svoje move gvesno, 
leno wuvożają ją za cos vjicij do vesmjenjó i mii 
vortnigo. Ten pozer szerzoni przez njemjecką szkołę 
i kontinuovani przez polską nje wodpovjodó prov- 
dzevi kulturze ducha. Kaszeba mó svoją move sza- 
novac i mjełovac, jak to vjidzime wu podhalanov. 
Zemko wo to, gvesno, dopokądka sama inteligencejó 
po Kaszebach mjeszkającó szerzi takji zdanjé wo 
mjivortnoscć naszigo jęzeka, Skorno wono jednak 
przez postrzednjictvo kulturovi povstało, może béc 
sprostovani przez jinné. Belé dovnji „Vjerni Na- 
szińc" € „Bene ë Buten“, po chternech echo do 
dzis jesz je. Nolezi leno wuszlachetnjic kaszebjizne 
nech vedavov. Wuvozom, że kalędorz kaszebskj; 
i pepularné povjostkii dalé be sę védac i dzelec 
mjidze ledę przé njevjelgjich funduszach. 

Z prakticznech potrzeb kulturovech naszech je 
ta gvesno nopjilovnjeszó, chterna be da pogtebjenjé 
pojęcigo mało komu znani tradiceji historeczni, Bez 
tonech i dobrech vedavnictvov dio ledu kultura ka- 
szebjizné wostanje le v małi grepje pjonjerov. Ka- 

ledorz kaszebskji, „Remus“ i czetankji hudujacé i do 
smjechu muszą sę naleze v koźdi checzé kaszebskii. 

Je jesz zacht kvesteji vożnech kulturé kaszeb- 
skji, na cnterne nje przestonjemé dovac boczenjigo 
jak żądanjć, be njevjolgö inteligencejó wurzędniczó 
beła wostavjonó na terenje rodnim, nje roznekanó 
po całi Polsce. Bo leno wod rodnech pjervjastkov 
póvstac może provdzevó kultura. 

Sprava Etnografjicznego Muzeum Kaszebskjigo 
je v stonje realizaceji, tak samo Muzeum Mjejskjigo 
wo dosc vjolgjim zbjorze*). V pjerszim, v sklepach 
Szkolé Morskji v Gdinji vjele je zgromadzonech 
zbjorov. Tak samo Muzeum v Dębkach kol Zar- 
novca je czennć, jak venjiko z notatkji zez Sprawo- 
zdań Akademii Umiejętności w Krakowie z 1936 r. 
Podobné, skromnjeszé muzeum regionalne je ju 
v Chojnicach, Na samech Kaszebach vjikszigo nji 
ma żodnigo. 

Kjej kaszebskó lednota mó korzestac zez svoji 
przeszloté muzealni, to noleżi v Kartizach abo dze- 
jińdze wurządzec takji muzeum na vjikszi dzél. p.v. 


*) Dop. red. — Dva muzea v Gdinji nje vsko- 
zivają na to, żebe zbjorov belo jaz tak vjele. Njic 
podobnigo. Muzeum v Szkole Morskji, novsz&, je 
zworganizované przez dr Stelmachowska, za popar- 
cim WR 6 OP; dregjim, starszim, Muzeum Miej- 
skjim, kjereje dr Krajewska dlo Komisariatu Rządu. 
WR ë OP i Komisariat Rządu v Gdinji konkureją, 
jak vjidzemé, mjidze sobą v etnografiji kaszebskjil — 
Zbjore v Dębkach zebroł prof. Wrzosek. 


Vjolgji Słovnjik kaszebskji 
Loreniza 


Prócó nowukovó nad Kaszebjizna z pomjinjecim 
spuscezné po Lorentzu nje je do pomeszlenjó. Pod 
paja move położeł vęgjelni kam, trvoli i tim vjicij 
szczestlevo kładłi, że mova zdova sę zgjinąc bez 
żodni wo nji pamjecé. 

Wukorunovanjim prócé Lorentza mjol sę stac 
vjolgji słovnjik kaszebskji, zaczęti, ale njewukuń- 
czoni przez gvesnoze smętkovą smjerc 29 III t. r. 
wo czim podova „Zrzesz“ v slednim cządku, 

V spravje słovnjika Lorentza spotikom sę z mil- 
nim zdanjim prof. Nitscha v czadnjiku „Język Polski“ 
(XXII 4 lipiec - sierpień 1937 Kraków), v chternim 
szerzij przedstovjając wo zasłużeniim, jakji so zdobeł 
v próce nad Kaszebjizna, pjisze, że Lorentz „nje 
döl“ słovnjika, zmjerzoni kritiką svigo Slovnjika 
słovińskjigo : „Tylko słownika kaszubskiego Lorentz 
nie dał, po części zrażony rezultatem Słownika 
słowińskiego, w który włożył mnóstwo pracy, a który 
pewnym podległ krytykom jako zbyt pedantyczny, 

a po części nawet sztuczny". Dlo znaczenjigo, jakji 
Lorentza Słovnjik mó dlo Kaszebov, noleżi blezij 
prz&zdrzec sę jego vortni prócć. 

Za łaskavim wuzeczenjim i pozvoliństvem dr 
Majkovskjigo do skorzistanjó z dvuch lestov pjisa- 
nech przez Lorentza wo svoji prócé nad Slovnjike 
i ksędza Hejkjigo, wod chternigo dostaną vjédzg wo 
Slovnjiku pospode podevaje. dö sę przedstavjic 
gvesni wobroz z zaczętigo i tvorzonigo dzeła. Przé- 
nolegó wosobno zaznaczec, że Lorentz wutrzimivoł 
nowukovi kontakt z. dr. Majkovskjim i ks. Hejką, 
selając zapetanja wo mji znanech so slovach. Znad 
częstó koresponcencejó Lorentza v spravje robjonigo 
slovnjika. 

Hevo, co podov6 ks. Hejka: 

Sp. Lorentz począł zestavjac słovnjik v roku 
1933, V lesce z dnja 15. 11. 1933 pjisze: Wod 
kjile mjesaci mom v robocé Kaszebskji Słovnjik, do 
chternigo chcę vpjisac i vszetkji słova zachodząci 
v literaturze kaszebskji. Mjoł tej letere „B”. V dniu 
25, 1. 34 donjos, że v pjęc łat pravdopodobno 
wukuńczi dzeło. Lócząc 1983-ci beło be to z kuńcę 
roku 1937. Dnja 19. 6. 34 zamk „C“, 4(0 stron 
rękópjisu, bez „cz“. Mój i czervc zajęti korekturą 
Kulteré jego Kaszebskji. Pod 9. 1. 36 donoszó, że 
wukuńcził „L“, 1800 stron rekopjisu, a złożił jen 
v Akademiji Berlinskji: A—Ł, 

V lesce z 22. 4. 36 do dr Majkovskjigo podovó, 
że doszed do „M”, 2000 stron manuskriptu. Spo- 
dzevó sę, że skuńczi v 1940, choc wod serzpnjika 
(zćlnjika) 1933 zaczął, (...Mit meinem kaschubi- 
schen Wörterbuch bin ich glücklich bis zum Buch- 
staben M gekommen, das sind nach meiner Rech- 
nung etwa 3/5 des Ganzen, im Manuskript über 2000 
Seiten. Da werde ich wohl gegen 1940 fertig wer- 
den, denn seit August 1933 arbeite ich daran. — 
Drego mu z tim szlo, bo dalij pjisze: — Es ist eine 
recht schwierige Sache, besonders die Wörter. die 
ich aus der Literatur entnehme, sind mir häufig 
sowoll ihrer Bedeutung wie ihrer Ausprache noch 
unklar und ich muss immer wieder nachfragen). — 
V postepnim lesce z 28. 7, 36 movji, ze: skuńczeł 
„M“. Vjikszö połova jesz czekó. (...Mit dem kasch, 
Wörterbuch bin ich mit dem Buchstaben M fertig, 
es sind schon über 2000 Seiten und mehr als die 
Hölfte fehlt noch). 

Ks. Hejka dalij podovaje: V lesce z dnja 21. 
10. 36 skarzi se, Ze vjele czasu mu zabralé wob- 
szerné rozprave: 1) Kozerovskjigo Atlas, 2) Brueck- 
nera O nazvach mjescovech, 3) Zabrockjigo Gvara 
Borov Tucholskjich, 4) Kamjeńskiigo Zbjor pjesnji 
kaszebskjich, Zamk ju „N“, 2400 stron, polova 
całosce. 


KASZEBSKO 


Przeszkodzalé mu przeprovadzkji v So- : tajemni wobroz. 


Rok V 


poce, véjazde dłegszi, kritikji zamovjoné przez pii- 
sma. Z Novim Rokę 1937 doszed do „P“. Próca 
tero szła chutko, Nji mom njizodnigo lestu, bo 
zaru na tim samim dovoł jem vejasrjenjó. Wostatni 
kvestjonarijusz bel z początkę marca, mjoł zapitanjó 
z »P"”, Wod tego czasu zamjilk, Zaznobjil se 
mocno v połovje marca, przed Svjętami ju zaczął 
vstavac, ale v dregji svjęto zasnął. Siovnjika tak 
nje wukuńcził, to vielgó szkoda, 

Lorentz bel wudbani Słovnjik skuńczec na Godé 
tego roku vedle slov ks, Hejkjigo. 

Ramult svigo dregjigo tomu Stovnjika nje védol. 
Nje wukuńczeł też svojigo Lorentz. Że nje doko- 
zelé, povjedzoł be Remus, bo to je robota Smetka! 
Jednak nje przeszkodzeł Smetk Kaszebjiznje v bu- 
dzenjim sę z zamjartvjcć i budovanjim vortosci 
njeprzemijajacech. Feliks Marszölk 


GIORNI 


Wodpust 


(Vatk przedni y »Zrzeszé« z godnjika 1936) 

Zaczęło se nobozenstvo, 

Njech będze pochvaloni... Rozspjevol sę gro- 
mjisto koscoł. Vjalgji cemnavi voltorz, zolaci pło- 
minję vożnech, trojnech, veszavnech svjecov, mje- 
njąci sę wod słunka parmjenjącigo bez vesokji, ma- 
lované wokna, krose cechevnech farb, vstrzod 
pochnącech bełdejącigo kadzedła demov, poczestnim 
bel sedliszczę Boga, chteren z viżavć voltorza mji- 
lotno prz&jimol korną czestnję zgromadzałigo ledu, 
Tvoja czesc chvała, nasz vjeczni Panje!.., 
Resza procesejó, jakuże pesznó, jakże dzis jinkó! 
Skreti Bog korno v bjeletiñkji kreszenie chleba, ja- 
kuże jednak parmjenjol v słuniszku monstranceji. Jak 
kosnjik vstrzod dozdrzelałigo chodajaci zbozó, tak 
Bog przechodające mjilotno błogosłavjeł napotikanć 
mrovja. A spjev ful chvalé zmjeszani z zvonama 
v cedovną muzeke, rozchodoł na zalaré słunkę je- 
zorné głade, na vałovati pola, na przidkji zberkji, 
na njizechni łąkji. I szła na muzeka błogosłavjęcó 
v szerzave kręgji, 


coroz to dalij, coróz to vezij 


v veszavni ture, wobjimającó svjat, scigającó njeba... 


Bracinji, sostrzece, Kaszebji! — zaczął ksidz 
kozanjé. — Wu mojech starkov, v naji prosti ka- 
szebskji jizdebce vjisi na scanje nad stoję staro- 
svjeckji, zczornjałi wod czasu, prosti, v żevi malo- 
vani jak naje szelbjagji krose, wobrozk Nosvjętszi 
Panjenkji. Kjile razi jó przebivaję wu starkov 
doma, teli razi zdrzę vjedno na nen dlo mje jakbe 
Kjej vdarzę so dodomko, nen 

wobrozk vjedno mje na woczach je. I dzivno sę 
tej człovjekovji na deszé robji, Kulez bo ju przede 
mną z naji rodzenć vzeralo na njen. 

Stark povjodó, że jak le pamjętac może, nen 
wobroz vjedno vjisivoł na nim samim molu. I za 
jego starkov nagves tak beło, A tak wod pokole- 
njov i pokolenjov wobroz nen naja mjełotą je. Won 
znaje najć dzeje, najć redosce, smutkji, won znó nje- 
dobri i złi czase, 

Nim dodomkę, bracinji, dlo naj Kaszebov, to 
ze snozech jezorov modravech, z cemnavech lasov, 
zberkov przidkjich, valovatech polov, płotłó miile- 
cznó tatczezna Kaszebskó, Zós tim wobrozkę to 
ne cedovni wobroze i figure Nosvjętszi Panjenkji 
jak cedovni kvjotkji rozsani po calechni naji tatezeznje 


kaszebskji. — Tak pravjil ksidz, co vstrzod morzigo 
ledu z rozvjanim bjeletinkjim vlosi, z rozkrzizova- 
nimi rękami na proroka zdovol se. — Ze Nosvjetszó 


Panjenka najó wopjekunka, kaszebska naja je Vastna, 
dobetno svjodczą ne cedovni ji vizerunkji wod sztrę- 
dov Bóltu do kuńcovech v polnji najech greńcov. 
Wona cedovno hene v nocé nad vjalgjim morzę 
błogosłavji mu v starosyjeckjim jesz bez kaszebskjich 
ksiżętov stovjanim klosztorze ¿arnovskjim. Wona 
v Svorzevje na Belokach błogosłavji rebokom najim 
v cężkji jejich na morzu prócé. Wona ve Gduńsku, 
v Woievje, v Żukovje, v molach najech kaszebskjich 
norodnech svjętosci, na grobach Svjętopełkov, Mest- 
vjinov, Samborov, v voltorzach kroleje. Wona 
z Svjonóva błogosłavji vjernimu je ledovji. I tak 
bez calechną nają zemję jaż, hene daleczko dalek, 
pod Chojnjice v potnjé vszęde nom wodzi. 

Że nają Kaszebską je Vastną, svjodczą ne wod- 
puste: Gromjiczni, Stremjanni, Navjedzenjó, Szklap- 
lerzni dziso, Zélni, Sevni, Rożańcovi, Zemovi, chter- 
nech tak trojno v naji tatezeznje. p. vo 


Bogusłóv XIV (1620—1637) 


(V 300 latną roczezne smjercé wostatnigo 
knjeza Pomorza) 


Dnja 20. III. 1937 wupłenęło 300 lat wod smjercé 
slednigo vastć Pomorza Zochodnigo, chterno za jego 
zécige przeżivało vjelgji chvile wupodku, njiszezoné 
wod cezińcov. Panovanjé Bogusłova XIV beło gve- 
snim wukoranjim v grędiszczu jego rządov. Bezmała 
calechnó Europa tede to przechodzeła. 

Wurodzel sę 31. lil. 1580; wojcę bel knj. Bo- 
gusłóv XIII (1603—1606) i knj. Klaré z Braunschweig- 
Lüneburg. Vładzę nad strzednim Pomorzę z Szte- 
tenem vzął v 1620 po smjercć stzrszech bracinov 
Filipa ll (1607—1618) i Franciszka (1618—1620) ; 
v roku 1625 po smjercé strija Filipa Julijusza, knj. 
na Vologoszczu, sparłęczeł calé Pomorzé Zochodné. 

Panove} v grędim czase. Situacejó jego sta sę 
fatalró, kjej teater vojné trzedzestnolatni przenjos 
sę na nocnć strone i tu sę rozgrivoł v svoji 3 faze 
v tak zvaui vojnje dolnosasko-duńskji (1625—1629). 
V r. 1628 zajął Pomorze Wallenstein, wodca vojska 
cesorza Ferdinanda Il, przecznjika protestantizmu, 
i zmog Bogusłova do zakvaterovanjó cesarskjich 
pułkov, Mjasto Strałsund nje chcało przéjac cesar- 
skji zalogji i na chterno cesarskji pułkovniik v. Ar- 
nim nałożił kontribuceję v vesokoscé 150 000 talarov, 
vétrzimalo wod 13. V. do 23, VII. 1628 woblezenjé, 
do chternigo Wallenstein zacignął tez Boguslova. 
Vszetkji bjitve, żebe dobéc, belé podaremné, bo 
i mjasto wod stroné morzó belo vspomogané przez 
flote duńską i szvedzką. Wallenstein wod woble- 
ganjigo wodstąpjeł, choc dovnji przésigol, że mjasto 
dobędze „navetka kjejbe lińcuchami do njeba beło 
przékuté“. — Njedługużka vojska cesarskji popo- 
salé na Pomorzu. 

Dnja 24. VI. 1630 velądovoł na wostrovje Ruden 
Gustov Adolf szvedzkji (1611—1632) z 15 000 armiją. 
Wobsadzeł Usedom, Volino, Ruję i pomaszerovoł na 
Szteteno, v chterno duńe mog bez pobjitvć 18. VH 
1630. Tu mjedze wobuma vładcami doszło do wu- 
kiadu, mocą chternigo Pomorzć „jaż do wostatecz- 
nigo rozstrzignjęcó i do czasu, kjej Szvedze wotrzi- 
mają copnjecé kosztov vojennech” wostanje pod pa- 
novaijim szvedzkjim. To copnjecé kosztav vojen- 
nech vénjosto „leno“ 200000 tal. Dlote, ze Bogu- 
słóv bel ju starim, a z bjałką svoją knj. Elzbjeta 
z Schlesvig - Holstein - Sondenburg dzeci nji mioł, 
Gustav zapevnjel so następstvo po jegu smierc. 
Gustav jednak zgjinął vezasnji (1632) i tej Boguslóv 
sę porozmjoł z przedstavjicelami stanov v 1634, dze 
wuchvolelé, ze po jego smjerc& nastanje regencejó. 
Ten akt bet ju jednak leno formalnim, bo Fomorzé 
beło do 1636 stroną, chdze provadzonó beła vojna, 
dze przechodzełć vojska, cz& Szvedov, cz& cesarskji, 

Vestrzod cezkjich zgrezotov wumar 20. Ill. 1637 
wostatni knjez i na njim *Egasła dinastejó knjezov 
pomorskjich. V jednosce lat potemu, 24. VI. 1648, 
kjej nasta wugoda vestfalskó, Szveceji dostalo- sę 
Pomorzć Przedné z Sztetenem i Rują, Brancenbur- 
gijó zagarna Pomorzé Sledni z Kaminje. 


Wumar posledné knjez Kaszebov, le nje zagjina 
tradicejó. Hevo sostrzeca Boguslova XIV Anna Croy 
sena svojigo dovaje sztołcec belnimu szkolnimu Most- 
njikovj!, pastorovji, chteren to znani je z védanjigo 
Katechizmu kaszebskjigo (Gduńsk 1643). Znani też 
z tego, że zaklodo! svój reformovari kóscel słovjiń- 
skji dlo movjącech movą wojcov Kaszebov. 


B. Sobczak 


Jan Trepczik 
Woprzepolnjé' 


Woprzepolnjé. Bjodro graje, 
Vesok słunuszko sklenji. 

Wucech vjaterk, scechlé gaje, 
Wumęczonć vszetko zdrzi... 


Grunt vépragli kąsink vod& 
Séje płomę. V cenja leg 
Kosnjik nade spjichę Redé... 
Woprzepołnić : łisk © spjik. 


Młodi! Turzta na veszave | 

Mjita Grifa lecenjé ! 

Choci njeroz czamjenjé 

Scignęło bë vaj v njizavé — 
Vjedno vézij — przode zdrzé 

V woprzepołnja — chcenjö skrzé... 


Krotkje prz&öboczinkji 


— Pomorskji universitet v Grifiji (Greifswald) 
je zalozoni 17 rujana (m. X) 1456 roku przez ka- 
szebskjigo knjeza Vartisłova IX (1417—1457). Re- 
ktore nominalnim vjedno bel knjez. Ne wuczebnje 
zworganizovoł Henrik Rubenov. Do tego czasu 
Kaszebji studjovelé na universitece v Pradze. 


— Choci germanizacejó wod dovna na Ruji 
szoła, slednó movjącó po kaszebsku kobjeta z zveskę 
Guliceno wumarła tam v 1404 roku. 


— Wodroda kaszebjizné stikó sę z zveskjem 
Mragovjusza i knj. Adama Czartoryskiego. Przedni, 
pastor gduńskji, védol „słovnjik njemjecko-polskji“ 
(1823) i jeden posłoł nemu dregjimu. Ten vskozoł 
na kaszebskji slova v nim zapjisané gvesnimu wu- 
czonimu rosijskjimu. 


— Pjerszim norodę, chteren dlo vjedzć zajął sę 
kaszebjiżną beła Rusejó. 


— Naszi wojcovje v strzednech vjekach Szte- 
teno (Stettin) nazevelé matka mjast pomorskjich. 


— Gduñsk je założoni przez Svjętopołka Bel- 
nigo (1220—1266) v roku 1224. 


— Njemce zakozelé na Słovińceznje kozanjov 
v movje kaszebskji. V dnju, chternim na zabrona 
v koscele evangelickjim bela wodczetanó, wuderzoł 
v koscoł pjorn i go spoleł. Stało to sę v Głovcve- 
cach v r, 1888, Beła to wostatnó parafijó, v chterni 
nodłożij zachovoła sę mova kaszebskó. V jinnech 
wokolach mova najó ju zgjina v koscele, wurzędach, 
szkole. 


Co se czetó ë ezeje 


Zjazd Korporaceji »Cassubia« 


V Kartuzach v dnjach 24 i 25 Vil wodbivoł sę 
zjazd korporaceji varszavskji ,Cassubji*. V zécim 
inteligenceji kożdi zjazd je jakbe zblizenjim i pozna- 
njim sę mjedze varszavską korporaceją akademikov 
a gvesnim dzólę społeczeństva kaszebskjigo, pomor- 
skjigo. Choci nje zajmjemć sę bleżij samim zjazdę, 
bo nje beło heneż najigo véselannjika wod redakceji 
»Zrzeszé“, noleżi jednak temu zjazdovji woddac 
vortné boczenjć dlo jegu znaczenjigo szczegolno na 
ternie pomorskjim a i varszavskjim. 

Zjazde takji mogą bóc wokazeją do vémjane 
meslé, mesli kaszebskjich, chterne nje kożdimu mogą 
bóc znané, a akademikov-Kaszebov przógotują na 
to, co bądze v vjikszim parce vémoga barżij véro- 
bjonó na rodnim molu inteligencejó kaszebskó. Na 
ternje stolecznim, v milieu barżij polskjim i vjikszech 
vpłevach kulturé polskji, noleżało be zachovac vje- 
dno statecznosc Kaszebjizné, dejé kaszebskji, co 
Korporacejó povinnó mjec przede se i prostovac 
vszetkji te zmjilkji spoleczné, jakji na Pomorzim 
gredo pokuteją. Bedze to nodzączlevszó, wuvozomé, 
prócó na ternje korporacejinim. 

Jistnó vortnota „Cassubji* na tim spoczivó, że 
v gvesnim dzelu pokazivó zworganizovani part inte- 
ligenceji, chterna mó tę vjidna skarnje, że zgrovó 
vedle svoji mocé i potrzebé do Kaszebjizné-Pomo- 
rzezné i że se przesługivaje v propagandze Kaszebskji. 

Członce ”Cassubji“ nje vszesce są Kaszebami, 
Prezesura wod kjile lat je v rękach nje-Kaszebov 
(Kitkowski, Wentowski, Kuca). Na zebranjach svo- 
jech v Varszavje mova kaszebskó nji może służec 
do te, że v nji dało be sę vépovjodac leno rzecze 
do smjechu, ale pod hasłę: poznej svoją movę — 
podnjesc ji ston. To doprovadzi do zblizenjigo 
mjedze najim ledę v prócé, chterna czekó, Wod 
Kasubjantov zolezi, zebe v prócć svoji delé cos 
kaszebskjigo vjidnjeszigo v woparcim wo vspolnć 
deje, co mdze varunkjem, że vszédnó inteligencejö, 
spodzevajemé se, tede njigde nje wodmovji svojigo 
poparcigo É pomocé. 

Nom przénolegó wokoma etnicznoté wodvożno 
glosec deje Cejnove, mjec podobné przesvjodczenjé 
wo słusznosce naji vjalgji spravé, a v pochodze 
najim do Wodrodé Kaszub dozdomé, że vszetkji 
strzodovjiska kaszebskji przejmją sę naszą deja 
służenjó Kaszebjiznje. Wodpadnac muszą stabi 
i bezdejovi. 


Zasqdzenje 


Redachtor wodpovjedzalni najigo cządniika In- 
naci Szutenberg radni mjasta Gdinji na rozpravje 

Sądu Grodzkjigo v Kartuzach 13, 7. t. r. za art. wo 
Gduńsku z godnjika 1936 dostoł trzé tidznje zosodé 
i 50 zł grzivnó do zaplacenjó; vnjos wod viroku 
apelaceję 


Przezer vedavov 


— „Hanka sę żeni” — Bernard Sychta. 
Wesele kaszubskie w pięciu aktach z muzyką i Śpie- 
wem. Wejherowo 1937. Skład główny: Dom Książ- 
ki Polskiej w Warszawie. Str. 173. 80. 

B, Séchta przez svoję robotę literacką zadoku- 
mentovoł, że je gvesno poetą ledovim. Bo ledovota 
to jegu nomjilkji temat, z chternim sę zros i je jego 
zécim, belno véczetim i konjecznim. V pjerszim 
akce na zakuńczenjć vépovjodó krotko svój program 
społeczni, stovjając move rodna za cos rovno vort- 
nigo do polskji. Kozdi norod potrzebuje sztukę, 
v chterni poznovó svoję deszę. To mjedzerorodni 
kriterjum dlo kożdi sztukji dé sę v dzelu wodnjesc 
i do ,Hankji”. 

Nas razi to hevo, że autor pjisze przépjise po 
połsku, a nje zdobivó sę na całovną kaszebjiznę, 
chterna v svojim ruchnie bez to vezeró na cós gva- 
rovnigo. Pji ovnjó i wuvogji jęzekovć są zaprzecz: - 
njim tego, czim sę dorobk nasz postavjic może. 


— „Jantar“ R. I, zeszyt 2. Czerwiec 1937 
(cena nru 3 zł) Gdynia. Cządnjik nen zvarconé je 
na sprave le gospodarcze. Wokoma tegu podovó 
przéczenkji historeczné vespole z Bółtę. Jak posle- 
dni cządk b 1 woddani vschodnim, tak nen tu spra- 
vom zochodu, V Varszavie wodbeło se nje tak 
dovno zebranjć nad wustalenjim programu „Jartaru”. 
Vskozelć, zebe czadnjik ten zajmivol sę i kasze- 
bjizną jakno novortnjeszim i nocekavszim dzelem 
polaszezné. Mjileko nom takji fakt zapjisac. 


„Stanica“ a Rozglosnjó Pomorskó 


Mjedze zrzeszenjim „Stanic&“ i Rozgłosnją Ra- 
dija v Tornju doszło dnja 1 czervjińca t. r. do kon- 
ferenceji v spravje audicejov kaszebskjich za czas 
wod 1. X. 37 do 30. 4. 38. Zebranjé zagajeł v. Jo- 
nas. Ze stroné Radijostaceji przemovjoł direchtor 
v. Nowakowski, chteren vésivó propoziceje planovi 
vespolprócé dlo Radija i tim samim propagandć 
Kaszebstva v całi Polsce, ale i zagreńcę. V audice- 
Kjej chodzi wo 
nadovanjé słuchovjiszcza na vszetkji Rozgłosnie, to 
Centrala v Varszavje vémogó, żebe „audicei6 bela 
podanó v movje kaszebskji v 100 proc. (!) zrozmjali 
przez słochaczi calechni Polskji“. Wuvozomé, ze 
to je konspiracejinć zavzęcć sę na movę kaszebską, 
chterną Varszava chce i ządaje mjec vékoszlavjona. 


jach mó béc podkreslonó ledovota. 

Abo dobrze po kaszebsku, abo dobrze po polsku. 
Njigde kaszebji nji moga se zgodzec na wosmjesza- 
njć svoji movil Proponované audiceje do te pro- 
vadza, żebe szteczno nagjibac move naja do polo- 
szezné, łomae, kaleczec i zrobjic z nji wosobną 
gvarę radejovą. To je tepjenjé mové kaszebskji 
a nje dozeranjé. Audiceje kaszebskji na cala Polske 
musza béc tede nadované v movje polskji, przez 
Rozglosnje — v kaszebskji. To je najć 
stanovjiszcze, wod chternigo nje wodstąpjimć i nje 
copnjemé sę przed wużecim jakjile akceji dlo za- 
przestanjó szkodlevi dlo Kaszebjizné robotć Radija. 


Czvjortó mova norodnó 
v Szvajcareji 


Wokoma wurzedovech wuznanech v Szvajcareji 
jezekov: njemjeckjigo, franceskjigo i vłoskjigo, wu- 
znani bdze czvjorti: jęzek reto-romañskji, chternim 
movji 44 tes. Szvajcarov, a vjic 1 proc. lednoté 
tegu kröju. Mova ta, sigającó jesz czasov rzémskiich, 
v strzednech vjekach vépartó, rozrosła znovużka 
v XVI st. Dzisodnje v jgzeku reto-romańskjim są 
ju gramatikji, slovnjikji, rozbudovelé szkolnictvo 
ledové etc. Je gves wupravnjoni z tima trzemi 
jęzekami. 

Czekavć, jakjima motivami służelś so, dokozi- 
vajacé potrzebę véplenjecó mové reto-romañskji, 
Szvajcarijó stovjó sę ze svoja dejologiją demokra- 
ticzną procem dichtatorskjim s'stemom panejacim 
v jinszech państvach. Wopjeraja sę calovnimu wu- 


pahstvovjenjimu człovjeka — za to chcą wuczlovje- 
czec państvo; noveższą zós mądroscą — przeczno 
do totalizmu — je zdrovi federacejini partikula- 


rizm. Szvajcarejö povożó tradiceję jakno vozni 
czennjik państvovotvorczi, mó podobną tczę dlo 
godnoté i svobodé wosobjisti a tim samim dlo mové 
tatezezné i szaneje pravo chocbe nodrobnitinkjigo 
partu etnicznigo. 

Le podaremno, tak je v Szvajcareji — ale zva- 
zeta — czé to je do poneszlenjigo v tech pañst- 
vach, dze rozmajité partije ,narodové“ tec gonią, 
żebe zabjic całą individualnote, dze vkleszczec chcą 
kożdą svobodną mesl v tribe machiné pañstvevi? 


Roczezne historeczné v zélnjiku 


1. Vill. 1326 wumar Vartisłóv IV knj. Pom. - Volgast. 
1, VIII, 1332 pobjitva kol Kremmer Damm (Barniim 
ill z Brandenburczikami). 

4, Vill. 1628 zakuñczenjé njedoszligo wobleganjö 

Stralsundu przez Wallensteina. 

posvjecenjé molu pod kiosztor v Kar- 

tuzach przez o. Deterhusa. 

10. VHI. 1930 véstapjenjé min. Treviranusa v spravje 
omorza. 


8. VIII. 1381 


Tlukjem ,Zrzeszé Kaszébskji* v Kartuzach. 

Czervjinc-Lepjinc-Zelnjik 


Rok V 


ZRZESZ 


KASZEBSKO 

babjevjerstvo — zabob., przesad 


blaskac — patrzyé 

bleszczati — ponury 

blisko — krótko 

całovno — zupełnie 

cemżó — ciemność 

chejac — uciekać 

chlastavjica — błyskawica wiel- 
ka, burza 

chmore — zakamarki 

chvecenjć — zwarcie 

dołomoństvo — naiwność 

domeszloni — domniemany 

drapc — pazur 

dretkji — cierpki, gorzki 

dzisodnjem — dziś, obecnie 

łoża — ramy 

meszlenota — umysłowość 

mjilkji — miły 

mjileczno — miło 

mjodovi — miodowy 

mjodni — słodki 


narabczec — najść gwałtownie 


njebezpjecznoscovi — niebezp, 
nocni — północny 

noterni -— naturalny 

piilovni — pilny 

poczesni — zaszczytny 
poczętkovac — zaczynać 
podolni — głęboko położony 
podsada — zasadzka 

pojiga — swoboda 

połnjovi — południowy 
posadłovć — siedziba, posiadłość 
posledni — ostatni 


pospjevac — śpieszyć 
postrzednjictvo — posre Anicta o 
poznaka — znak, godło 
procimko do — w stosunku do 
przeczno — przeciwnie 
przecznjik — przeciwnik 
przegreńca — pogranicze 
przemorskii — nadmorski 
rozkaszebjic — przetłumaczyć, 
wyjeSnié 
rozezvivac — roznosić (o wiad.) 
rozskoscerzec — najezyé 
skoma — tesknota 
svoboda — wolność 
sznepringa — gwałtowne szu- 
kanie 
sztolcenjé — kształcenie 
tej sej — od czasu do czasu 
ternosc — teraźniejszość 


tovarzec — towarzyszyć 
wokoma — obok, opró:z 


wotrok — następca, petomek 
vkrąg — w koło, w obrębie 
vortni — wartościowy 
vseapartni — indywidualny. 
vstron — na uboczu 
vszédnose — ogół 

zafarva — zabarwienie 
zastrzega — zast zezenie 
zgasec — wymazać 

znajorz — znawca 

zocemk — ciemnica, ciemność 
zorękovac — poręczać 
zosoda — więzienie 
zvjartosc — zawziętość 


